Det skriver Nyhedsbrevet 3F. Den nordjyske fabrik, der producerer mælkepulver, har netop vundet prisen, der hvert år uddeles til en virksomhed inden for landbrugsområdet. - Folk er glade og stolte over, at vi blev valgt. Det er meget positivt. Det er et bevis på, at der er et godt samarbejde mellem ledelse og medarbejdere. Ledelsen vil gerne gå i dialog om, hvordan vi gør det bedst, for eksempel i forbindelse med fyringer og opstart af kursusaktiviteter, siger Steen Nielsen, tillidsrepræsentant for 3F hos AKAFA. Fabrikken i Svenstrup beskæftiger lige nu omkring 160 ansatte. Bag prisen står Samarbejdsnævnet, hvor der sidder repræsentanter for både arbejdsgivere og fagforeninger på området. Det er 7. gang, at prisen bliver givet.

Opsummering:
Arla Foods' fabrik AKAFA i Svenstrup er kåret til årets bedste virksomhed på landbrugsområdet, når det gælder samarbejde på arbejdspladsen.